钦定古今图书集成/明伦汇编/氏族典/第245卷 > 张次卨
## 钦定古今图书集成/明伦汇编/氏族典/第245卷 > 张次卨

按《万姓统谱》：“次卨字宽夫，次夔弟。以父荫补官，调建
昌令，以督造军器进一秩。任满，倅南雄，知南剑州。”陛
辞，论州县科罚苦民事，既到官，治绩为诸郡最。诸司
论荐，召对，论福建配盐损民，称旨。擢知徽州，改知邕
州，历讲马政。会徼外蛮蜃交争，次卨视事三日，即单
骑渡江，面慰抚之。于是尽得良马，蛮俗亦安。以疾丐
祠，卒。